wickkiey/tamil-wikipedia-chunked huggingface dataset:
# கிறிஸ்தியல்

## எபிரேயர் திருமுகம்

### இயேசுவும் மோசேயும்

யூதர்களால் பெரிதும் மதிக்கப்படுகின்ற இறைவாக்கினர் மோசேயைவிட இயேசு பெரியவர் என்பதை இப்பகுதி விளக்குகிறது.  
"கடவுளின் குடும்பத்தினர் அனைவரிடையேயும் மோசே நம்பிக்கைக்குரியவராய் இருந்தார். அவ்வாறே இயேசுவும் தம்மை நியமித்த கடவுளுக்கு நம்பிக்கைக்குரியவராக இருந்தார். ஒரு வீட்டைக் கட்டி எழுப்புகிறவருக்கு அவ்வீட்டைவிட அதிக மதிப்பு உண்டு. அதுபோல, இயேசுவும் மோசேயைவிட அதிக மேன்மை பெறத் தகுதி உடையவராகிறார். ஏனெனில், ஒவ்வொரு வீட்டையும் கட்டி எழுப்ப ஒருவர் இருப்பது போல, எல்லாவற்றையும் கட்டி எழுப்புகிறவர் ஒருவர் இருக்கிறார்: அவர் கடவுளே. ஊழியன் என்னும் முறையில் மோசே கடவுளின் குடும்பத்தார் அனைவரிடையேயும் நம்பிக்கைக்குரியவராய் இருந்தார். கடவுள் பின்னர் அறிவிக்கவிருந்தவற்றுக்குச் சான்று பகர்வதே அவரது ஊழியமாயிருந்தது. ஆனால், கிறிஸ்து மகன் என்னும் முறையில் கடவுளின் குடும்பத்தார்மேல் அதிகாரம் பெற்றுள்ளார்."
# கிறிஸ்தியல்

## எபிரேயர் திருமுகம்

### குருத்துவமும் பலியும்

இயேசுவின் குருத்துவத்தையும் பலியையும் பற்றிய விளக்கங்கள் பின்வருமாறு:  
"வானங்களைக் கடந்து சென்ற இறைமகனாகிய இயேசுவை நாம் தனிப்பெரும் தலைமைக் குருவாகக் கொண்டுள்ளதால் நாம் அறிக்கையிடுவதை விடாது பற்றிக்கொள்வோமாக! ஏனெனில், நம் தலைமைக் குரு நம்முடைய வலுவின்மையைக் கண்டு இரக்கம் காட்ட இயலாதவர் அல்ல: மாறாக, எல்லா வகையிலும் நம்மைப்போலச் சோதிக்கப்பட்டவர்; எனினும் பாவம் செய்யாதவர். எனவே, நாம் இரக்கத்தைப் பெறவும், ஏற்ற வேளையில் உதவக் கூடிய அருளைக் கண்டடையவும், அருள் நிறைந்த இறை அரியணையைத் துணிவுடன் அணுகிச் செல்வோமாக."  
"கிறிஸ்து பலரின் பாவங்களைப் போக்கும் பொருட்டு, ஒரேமுறை தம்மைத்தாமே பலியாகக் கொடுத்தார்." "இயேசு கிறிஸ்து ஒரே ஒரு முறை தம் உடலைப் பலியாகச் செலுத்தியதின் மூலம் நாம் தூயவராக்கப்பட்டிருக்கிறோம். இவர் ஒரே பலியைப் பாவங்களுக்காக என்றென்றைக்கும் எனச் செலுத்திவிட்டு, கடவுளின் வலப்பக்கத்தில் அமர்ந்துள்ளார்."
# வளிம விதிகள்

**வாயு விதிகள்** (*gas laws*) இந்த தொகுதியில் வாயுக்களை பற்றிய விதிகள் மற்றும் அவற்றின் தோற்றம் பற்றி விவரிக்கப்பட்டுள்ளது.
# வளிம விதிகள்

## பாயில் விதி

“மாறாத வெப்பத்தில் ஒரு வாயுவின் அழுத்தம் மற்றும் கன அளவின் பெருக்குத் தொகையானது மாறிலி ஆகும்.”  
இவ்விதி 1662ஆம் ஆண்டு இராபர்ட் பாயில் என்பவரால் கண்டறியப்பட்டது. கணித முறைப்படி இந்த விதி கீழ்க்காணுமாறு வரையறுக்கப்படுகிறது.  
P1(V1) = P2(V2)  
P= வாயுவின் அழுத்தம்
V= வாயுவின் கன அளவு
# வளிம விதிகள்

## சார்லஸ் விதி

“மாறாத அழுத்தத்தில் ஒரு வாயுவின் கன அளவு அதன் வெப்பநிலைக்கு நேர் விகிதத்தில் இருக்கும்.”  
இவ்விதி 1678ஆம் ஆண்டு சார்லஸ் என்பவரால் கண்டறியப்பட்டது. கணித முறைப்படி இந்த விதி கீழ்க்காணுமாறு வரையறுக்கப்படுகிறது.  
V1/T1=V2/T2  
T=வாயுவின் வெப்பநிலை
V=வாயுவின் கன அளவு
# வளிம விதிகள்

## கே-லுசாக் விதி

“ஒரு கொள்கலனில் இருக்கும் வாயு அந்த கொள்கலனின் மீது செலுத்தும் அழுத்தமானது,வாயுவின் வெப்பநிலைக்கு நேர் விகிதத்தில் இருக்கும்.”  
இவ்விதி 1809ஆம் ஆண்டு ஜோசப் லூயிஸ் கே-லுஸாக் என்பவரால் கண்டறியப்பட்டது. கணித முறைப்படி இந்த விதி கீழ்க்காணுமாறு வரையறுக்கப்படுகிறது.  
P=k3T  
P=வாயுவின் அழுத்தம்
T=வாயுவின் வெப்பநிலை
# வளிம விதிகள்

## அவகெட்ரோ விதி

“ஒரு கொள்கலனில், ஒரு வாயுவால் ஆக்கிரமிக்கப்பட்டிருக்கும் கன அளவானது, அந்த கொள்கலனில் உள்ள வாயுவில் உள்ள மோல்களின் எண்ணிக்கைக்கு நேர் விகிதத்தில் இருக்கும்.”  
கணித முறைப்படி இந்த விதி கீழ்க்காணுமாறு வரையறுக்கப்படுகிறது.  
P1/T1=P2/T2  
P= வாயுவின் அழுத்தம்
T= வாயுவின் வெப்பநிலை
# வளிம விதிகள்

## டால்ட்டன் விதி

“ஒரு வாயு சேர்மத்தின் பகுதி அழுத்தமானது,அந்த வாயு சேர்மத்தை உருவாக்கிய வாயுக்களின் தனி தனி அழுத்தங்களின் கூட்டு தொகைக்கு சமமாக இருக்கும்.”  
கணித முறைப்படி இந்த விதி கீழ்க்காணுமாறு வரையறுக்கப்படுகிறது.  
P=P1+P2+P3......+Pn
P= வாயு சேர்மத்தின் பகுதி அழுத்தம்
P1,P2...Pn= வாயுக்களின் பகுதி அழுத்தம்  
எ.கா:  
அம்மோனியா வாயுவின் பகுதி அழுத்தமானது, ஹைட்ரஜன் மற்றும் நைட்ரஜன் வாயுக்களின் பகுதி அழுத்தங்களின் கூட்டு தொகைகு சமமாக இருக்கும்.  
P<sub>NH3</sub>=P<sub>N</sub>+P<sub>H</sub>
# கிறிஸ்து அரசர் பெருவிழா

**கிறிஸ்து அரசர் பெருவிழா** என்பது கத்தோலிக்க திருச்சபையிலும், மேலும் சில கிறிஸ்தவ சமயப் பிரிவுகளிலும் கொண்டாடப்படும் விழா ஆகும். *இயேசு கிறிஸ்து அனைத்துலகின் அரசர்களுக்கெல்லாம் அரசர்* என்ற மையப்பொருளில் சிறப்பிக்கப்படும் இவ்விழா, பொதுக் காலத்தின் இறுதி ஞாயிறன்று சிறப்பிக்கப்படுகிறது,
# கிறிஸ்து அரசர் பெருவிழா

## கிறிஸ்து அரசர்

"யோவானாகிய நான் விண்ணகம் திறந்திருக்கக் கண்டேன். அங்கே ஒரு வெண்குதிரை காணப்பட்டது. அதன்மேல் ஒருவர் அமர்ந்திருந்தார். அவரது தலைமேல் பல மணிமுடிகள் இருந்தன. இரத்தம் தோய்ந்த ஆடையை அவர் அணிந்திருந்தார். கடவுளின் வாக்கு என்பது அவரது பெயர். அரசர்க்கெல்லாம் அரசர், ஆண்டவர்க்கெல்லாம் ஆண்டவர் என்ற பெயர் அவருடைய ஆடையிலும் தொடையிலும் எழுதப்பட்டிருந்தது." என்று கிறிஸ்துவின் அரசத்தன்மை பற்றி திருவெளிப்பாடு நூல் குறிப்பிடுகிறது.
# கிறிஸ்து அரசர் பெருவிழா

## வரலாற்றில்

தேசியவாதம், மதச்சார்பின்மை போன்றவற்றின் வளர்ச்சிக்கு பதிலளிக்கும் விதமாக திருத்தந்தை 11ம் பயஸ், 1925ல் *குவாஸ் ப்ரைமாஸ் (முதலாவது)* என்ற சுற்றுமடல் வழியாக **கிறிஸ்து அரசர் பெருவிழா**வை நிறுவினார். அப்போது இவ்விழா, 'நம் ஆண்டவர் இயேசு கிறிஸ்து அரசர்' *(D. N. Jesu Christi Regis)* என்ற பெயரில், அக்டோபர் கடைசி ஞாயிறன்று சிறப்பிக்கும் வகையில் நிறுவப்பட்டது. 1960ல் திருத்தந்தை 23ம் யோவான், இதை முதல் வகுப்பு விழாவாக மாற்றினார்.  
1960ல் திருத்தந்தை 6ம் பவுல், தனது *மோட்டு ப்ரொப்ரியோ (அவரது தூண்டுதலால்)* என்ற சுற்றுமடல் வழியாக இவ்விழாவின் பெயரை, 'நம் ஆண்டவர் இயேசு கிறிஸ்து அனைத்துலக அரசர்' *(D. N. Iesu Christi universorum Regis)* என்று மாற்றினார். மேலும், அவர் இவ்விழாவை திருவழிபாட்டு ஆண்டின் இறுதி ஞாயிறன்று பெருவிழாவாக கொண்டாடுமாறு ஆணையிட்டார்.
# கிறிஸ்து அரசர் பெருவிழா

## தற்காலத்தில்

கத்தோலிக்க திருச்சபையில் திருத்தந்தை 6ம் பவுல் கற்பித்த விதத்திலேயே, இக்காலத்திலும் *கிறிஸ்து அரசர் பெருவிழா* கொண்டாடப்படுகிறது. பெருவிழாவுக்கு உரிய விதத்தில், திருவழிபாட்டில் வெள்ளை அல்லது பொன்னிற திருப்பலி உடை பயன்படுத்தப்படுகிறது.  
முதலாவதாக கத்தோலிக்க திருச்சபையில் தோன்றிய இவ்விழா, தற்காலத்தில் ஆங்கிலிக்க ஒன்றியம், அமெரிக்க லூதரனியம் உள்ளிட்ட பல்வேறு கிறிஸ்தவப் பிரிவினராலும் கொண்டாடப்படுகிறது.
# பாவேந்தர் செம்மொழித் தமிழாய்வு நூலகம்

**பாவேந்தர் செம்மொழித் தமிழாய்வு நூலகம்**, செம்மொழித் தமிழாய்வு மத்திய நிறுவனத்தின் நூலகம். இது சென்னை, தரமணி சாலைப் போக்குவரத்து நிறுவன வளாகத்தில் அமைந்துள்ள செம்மொழித் தமிழாய்வு மத்திய நிறுவனத்தில் இயங்கி வருகிறது. தற்போது 40,000-க்கும் மேலான அரிய புத்தகங்களை தன்னகத்தே கொண்டு அரிய பல சேவை புரிந்து வருகிறது.
# சோனி எரிக்சன் கே770ஐ

**சோனி எரிக்சன் கே770ஐ** (*Sony Ericsson K770i*) எனப்படுவது சோனி எரிக்சன் நிறுவனத்தால் தயாரிக்கப்பட்ட ஒரு கையடக்கத் தொலைபேசி ஆகும்.
# சோனி எரிக்சன் கே770ஐ

## வசதிகள்

இந்தக் கையடக்கத் தொலைபேசி மூன்றாவது தலைமுறை வசதி கொண்டதாகும். 30 பெற்ற, அழைத்த, தவறிய அழைப்புகளை இதனுடைய நினைவகத்தில் சேமித்து வைத்துக் கொள்ள முடியும். இதனுடைய பொதுச் சிறு பொதி அலைச் சேவை வேகம் நொடிக்கு 32-48 கிலோபிற்றுகள் ஆகும். இதில் உநஒ பரிணாம வளர்ச்சிக்கான மேம்பட்ட தரவு வீத வசதி இல்லை. சோனி எரிக்சன் கே770ஐயின் மூலம் நொடிக்கு 384 கிலோபிற்றுகள் என்ற வேகத்தில் மூன்றாவது தலைமுறை மூலமாக இணையத்தில் இணைய முடியும். தொடர்பாடலுக்காக இந்தத் தொலைபேசி திறக்கற்றை, அகிலத் தொடர்ப் பாட்டை ஆகிய வசதிகளையும் கொண்டுள்ளது. இந்தக் கையடக்கத் தொலைபேசியில் சாவாச் செயலிகளை நிறுவ முடியும். நிறுத்தற்கடிகாரத்தையும் படங்களில் மாற்றம் செய்வதற்கான மென்பொருளையும் இந்தக் கையடக்கத் தொலைபேசி கொண்டுள்ளது.
# சோனி எரிக்சன் கே770ஐ

## இதையும் பார்க்க

- சோனி எரிக்சன்
# மலாயா அவசரகாலம்

**மலாயா அவசரகாலம்** (மலாய்: *Darurat Malaya*; ஆங்கிலம்: *Malayan Emergency* சீனம்: 馬來亞緊急狀態) என்பது 1948-ஆம் ஆண்டில் இருந்து 1960-ஆம் ஆண்டு வரை பிரித்தானிய மலாயாவில் அமல் படுத்தபட்ட ஓர் ஒழுங்கு நடவடிக்கை காலம் ஆகும்.  
இந்தக் காலக் கட்டம், **பிரித்தானிய எதிர்ப்பு தேசிய விடுதலைப் போர்** (*Anti–British National Liberation War*) என்றும் அறியப்படுகிறது. அத்துடன் பிரித்தானிய மலாயாவில்; மலாயா அவசரகாலத்தின் (*Malayan Emergency 1948–1960*) போது, மலாயா தேசிய விடுதலை படையினருக்கும் பொதுநலவாயப் படையினருக்கும் இடையே நடைபெற்ற ஒரு போரை மலாயா அவசரக் காலப் போர் என்றும் அழைக்கிறார்கள்.  
மலாயா தேசிய விடுதலை இராணுவம் (*Malayan National Liberation Army*) (**MNLA**) என்பது மலாயா பொதுவுடைமை கட்சியின் போர்ப் படை ஆகும். மலாயா காலனித்துவ பிரித்தானியர்கள், மலாயா பொதுவுடைமை கட்சியின் மீது தொடுத்த போர்க் காலத்தை மலாயா அவசரகாலம் என்று அழைத்த்னர். ஆனால், மலாயா தேசிய விடுதலை படையினர் அந்தக் காலக் கட்டத்தை 'தேசிய பிரித்தானிய எதிர்ப்பு விடுதலைப் போர்' என்று அழைத்தனர்.
# மலாயா அவசரகாலம்

## வரலாறு

மலாயாவில் இருந்த ஈயச் சுரங்க உரிமையாளர்களும், ரப்பர் தோட்ட உரிமையாளர்களும், **போர்** எனும் சொல்லைத் தவிர்த்தனர். அதற்கு **அவசரகாலம்** என்று புது வடிவம் கொடுத்தனர். ஏனென்றால், போர் என்ற சொல் பயன்படுத்தப் படுமானால், எந்த ஓர் இழப்புத் தொகையும் காப்புறுதியின் வழியாகக் கிடைக்காது.  
அவசரகாலம் என்றால் காப்புறுதியின் மூலமாக இழப்பீடுகள் கிடைக்கின்ற வாய்ப்புகள் அதிகம். ஆகவே, போர் எனும் சொல் மாற்றம் செய்யப்பட்டு அவசரகாலம் எனும் அடைமொழி பயன் படுத்தப்பட்டது.
# மலாயா அவசரகாலம்

## வரலாறு

### மலாயா கம்யூனிஸ்டுகள் தோல்வி

மலாயாவில் நடந்த இந்த உள்நாட்டுப் போரில், 1960-ஆம் ஆண்டில், மலாயா பொதுவுடைமை கட்சியினர் தோல்வி அடைந்தனர். இருப்பினும் அவர்களின் தலைவர் சின் பெங் 1967-ஆம் ஆண்டு அந்தச் சண்டையை மீண்டும் புதுப்பித்தார்.  
அதற்கு முன்னரே ஆஸ்திரேலிய, பிரித்தானிய படைகள் அப்போரில் இருந்து மீட்டுக் கொள்ளப்பட்டன. அதன் பின்னர் சின் பெங்கின் புதிய அணுகுமுறையும் தோல்வி கண்டது.
# மலாயா அவசரகாலம்

## வரலாறு

### மலாயாவின் பொருளாதாரம் பாதிப்பு

இரண்டாம் உலகப் போருக்குப் பின்னர் மலாயாவின் பொருளாதாரம் மிக மோசமான பாதிப்பு நிலையை அடைந்தது. வேலையில்லாமை, குறைவான ஊதியம், உணவுப் பொருட்களின் விலை உயர்வு போன்ற பிரச்னைகள் நிலவின. தொழிலாளர்களிடையே பரவலான அமைதியற்றத் தன்மை இருந்தது.  
1946-ஆம் ஆண்டில் இருந்து 1948-ஆம் ஆண்டு வரை ஆங்காங்கே வேலை நிறுத்தங்களும் நடைபெற்றன. இந்தக் காலக் கட்டத்தில் பிரித்தானியர் மலாயாவின் பொருளாதாரத்தைச் செப்பனிட பலவகையான முயற்சிகளை மேற்கொண்டனர்.
# மலாயா அவசரகாலம்

## வரலாறு

### ஐரோப்பிய தோட்ட நிர்வாகிகள் கொலை

வெகுமதி]]  
1948 ஜூன் மாதம் 16-ஆம் தேதி பேராக், சுங்கை சிப்புட்டில் மூன்று ஐரோப்பிய தோட்ட நிர்வாகிகள் சுட்டுக் கொல்லப் பட்டனர். அன்று காலை 8.30-க்கு சுங்கை சிப்புட், எல்பில் தோட்டத்தின் (*Elphil Estate*) நிர்வாகி ஏ.இ.வால்கர் (*A.E. Walker*) அவருடைய அலுவலக அறை மேசையில் சுட்டுக் கொல்லப் பட்டார்.  
அதற்கு அடுத்து, முப்பது நிமிடங்கள் கழித்து இரண்டு கி.மீ. தொலைவில் இருந்த பின் சூன் தோட்ட (*Phin Soon Estate*) நிர்வாகி ஜே.எம்.எலிசன் (*John Allison*) என்பவரும், அவருடைய துணை நிர்வாகி இயான் கிறிஸ்டியன் (*Ian Christian*) என்பவரும் சுட்டுக் கொல்லப் பட்டனர்.  
நான்காவது முறையாக, சுங்கை சிப்புட் நகருக்கு அருகிலுள்ள மற்றும் ஓர் ஐரோப்பியர் தோட்டத்தில் மற்றொரு தாக்குதல் திட்டமிடப்பட்டது. இருப்பினும் அது தோல்வி அடைந்தது. அந்த ஐரோப்பியரின் ஜீப் வண்டி பழுது அடைந்ததால் அவர் வேலைக்கு தாமதமாகி விட்டார். இருப்பினும் அவரைக் கொல்வதற்காக முயற்சிகள் செய்யப்பட்டன. ஆனால் அவரைக் கண்டுபிடிக்க முடியவில்லை.  
இந்த அசம்பாவிதங்கள் மலாயாவை ஆட்சி செய்த பிரித்தானியர்களை நிலை தடுமாறச் செய்தது. கொலை செய்யப்பட்ட பிரித்தானிய நிர்வாகிகளின் உடல்கள் பத்து காஜாவில் உள்ள ஆங்கலிக்கன் இடுகாட்டில் நல்லடக்கம் செய்யப் பட்டது. அதைத் தொடர்ந்து, பிரித்தானியர்கள் அவசரகாலத்தைப் பிரகடனம் செய்தனர்.
# மலாயா அவசரகாலம்

## வரலாறு

### மலாயா கம்யூனிஸ்டு கட்சிக்குத் தடை

அதன் வழி மலாயா பொதுவுடைமை கட்சி முற்றாகத் தடை செய்யப்பட்டது. அந்தக் கட்சியின் உறுப்பினர்கள் கைது செய்யப்பட்டனர். அவர்களுக்கு உதவிகள் செய்யும் பொதுமக்களும் கைது செய்யப்பட்டனர். விசாரனைகள் இல்லாத கைது நடவடிக்கை தீவிரமாக அமல் படுத்தப்பட்டது.  
மலாயா பொதுவுடைமை கட்சியின் தலைவராக சின் பெங் என்பவர் இருந்தார். மலாயா பொதுவுடைமை கட்சி தடை செய்யப்பட்டதும் அக்கட்சியின் உறுப்பினர்கள் கிராமப்புறப் பகுதிகளில் அடைக்கலம் அடைந்தனர். மலாயா பொதுவுடைமை கட்சி என்பது மலாயா மக்கள் விடுதலைப் படை என்று மாற்றம் கண்டது. மலாயா பொதுவுடைமை கட்சியின் ஆதரவாளர்களால் கிராமப்புற மக்களின் வாழ்வில் சித்ரவதைகளும் தொல்லைகளும் தொடர்ந்தன.
# மலாயா அவசரகாலம்

## வரலாறு

### இரகசியமான இராணுவப் பயிற்சிகள்

சப்பானியர்கள் மலாயாவை ஆட்சி செய்த போது, மலாயா பொதுவுடைமை கட்சி சப்பானியர்களை எதிர்த்து கொரில்லா போர் முறையில் களம் இறங்கியது. மலாயா பொதுவுடைமை கட்சியினருக்கு பிரித்தானியர்கள் ஏற்கனவே ஆயுதங்களை வழங்கி சப்பானியர்களை எதிர்க்கச் செய்தனர். மலாயா பொதுவுடைமை கட்சியினருக்கு பிரித்தானியர்கள் இரகசியமான முறையில் இராணுவப் பயிற்சிகளையும் வழங்கி வந்தனர்.  
இரண்டாம் உலகப் போருக்குப் பின்னர் மலாயா பொதுவுடைமை கட்சியினரின் ஆயுதஙளைப் பிரித்தானியரிடமே மீண்டும் ஒப்படைக்குமாறு கட்டளையிடப் பட்டது. இருப்பினும் அந்த ஆயுதங்களில் பெருவாரியான ஆயுதங்கள் திருப்பி ஒப்படைக்கப்படவில்லை. மலாயா பொதுவுடைமை கட்சியினரே வைத்துக் கொண்டனர். பின்னர், அதே ஆயுதங்கள்தான் பிரித்தானியர்களுக்கு எதிராகவும் திசை திருப்ப பட்டன.
# மலாயா அவசரகாலம்

## கெரில்லா போர்

மலாயா தேசிய விடுதலை இராணுவத்தினர் (*Malayan National Liberation Army (MNLA)* கெரில்லா போர்த் தந்திரங்களைக் கையாண்டனர். மின்நிலையங்கள், நீர்த்தேக்கங்கள் போன்றவற்றைச் சேதம் அடையச் செய்தல், ரப்பர் தோட்டங்களில் தாக்குதல் நடத்துதல், பொது போக்குவரத்திற்கு குந்தகம் விளைவித்தல் போன்றவையே மலாயா தேசிய விடுதலை இராணுவத்தினர் கையாண்ட கெரில்லா போர் தந்திரங்களாகும்.  
அப்போது மலாயாவில் 3.12 மில்லியன் சீனர்கள் இருந்தனர். இவர்களில் ஏறக்குறைய 500,000 பேர் மலாயா தேசிய விடுதலை இராணுவத்தினருக்கு ஆதரவாக இருந்தனர். மலாய்க்காரர்களில் சிலரும் ஆதரவு வழங்கினர்.
# மலாயா அவசரகாலம்

## கெரில்லா போர்

### இந்தியர்களின் ஆதரவு

இந்தியர்களைப் பொறுத்தவரையில் சிலாங்கூர் மாநிலத்தைச் சேர்ந்த பத்தாங்காலி, களும்பாங், பத்து ஆராங், பேராக் மாநிலத்தைச் சேர்ந்த தஞ்சோங் மாலிம், சிலிம் ரிவர், சுங்கை சிப்புட் போன்ற இடங்களில் வாழ்ந்த இந்தியர்கள் கூடுதலான ஆதரவுகளை வழங்கி வந்தனர்.  
மலாயா தேசிய விடுதலை இராணுவத்தினர் சீனர்களின் ஆதரவைப் பெற்றதற்கு சில முக்கிய காரணங்கள் உள்ளன. தேர்தல்களில் வாக்களிக்க சீனர்கள் மறுக்கப்பட்டது; சீனர்களுக்கு நில உரிமைகள் இல்லாமல் போனது; பெருவாரியான சீனர்கள் ஏழைகளாக இருந்தது போன்ற தலையாயக் காரணங்களைச் சொல்லலாம்.
# மலாயா அவசரகாலம்

## கெரில்லா போர்

### மார்க்சிய-லெனினிச சித்தாந்தங்கள்

மலாயா தேசிய விடுதலை இராணுவத்தினருக்கு *Min Yuen* எனும் பொருளுதவி துணை அமைப்பு இருந்தது. இந்த 'மின் யுவான்' துணை அமைப்பு பொதுமக்களுடன நெருக்கமான தொடர்புகளைக் கொண்டு இருந்தது. மலாயா தேசிய விடுதலை படையினருக்குத் தேவையான உணவு, மருந்துப் பொருட்களை 'மின் யுவான்' வழங்கி வந்தது.  
மலாயா தேசிய விடுதலை இராணுவத்தினர் அடர்ந்த காடுகளில் இராணுவ முகாம்களை அமைத்து வைத்திருந்தனர். அந்த முகாம்களில் அவர்களுக்கு மார்க்சிய-லெனினிச சித்தாந்தங்கள் சொல்லித் தரப்பட்டன. இராணுவ போர்ப் பயிற்சிகள் பயிற்றுவிக்கப்பட்டன. தவிர, பொதுமக்களிடம் விநியோகம் செய்யச் சொல்லி அரசியல் செய்தி சுற்றறிகைகளும் வழங்கப்பட்டன.
# மலாயா அவசரகாலம்

## பிரிக்ஸ் திட்டம்

பகுதியில் ரோந்துப் பணியில் ஈடுபட்டுள்ள மலாயா காவல்துறை]]  
மலாயா தேசிய விடுதலை இராணுவத்தினரின் அச்சுறுத்தல்களைச் சமாளிக்க சில முக்கிய நடவடிக்கைகளை பிரித்தானியா மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது. பிரிக்ஸ் திட்டத்தையும் (*Briggs Plan*) அமல் செய்தது. மலாயா தேசிய விடுதலை இராணுவத்தினருக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் பிரிக்ஸ் திட்டத்தின் தலையாய நோக்கமாகும்.  
’பிரிக்ஸ்’ திட்டத்தை உருவாக்கியவர் எரால்டு பிரிக்ஸ் (*General Sir Harold Briggs*) என்பவர். இவர் அப்போது மலாயாவின் பிரித்தானிய இராணுவத்தின் நடவடிக்கை இயக்குநராக இருந்தார்.
# மலாயா அவசரகாலம்

## பிரிக்ஸ் திட்டம்

### மனைப்பகுதிகளுக்கு சொத்துரிமை

பிரிக்ஸ் திட்டம் பல முகப்புக் கூறுகளைக் கொண்டது. அவற்றில் மிக முக்கியமானது பொதுமக்களை வேறு குடியிருப்பு பகுதிகளுக்கு மறுக் குடியேற்றம் செய்வதாகும். 470,509 கிராமப்புற மலாயா மக்கள் மறுக் குடியேற்றம் செய்யப்பட்டனர்.  
அவர்களில் 400,000 சீனர்களும் அடங்குவர். கிராமப்புற மலாயா மக்கள் காடுகளின் விளிம்புப் பகுதிகளில் வாழ்ந்து வந்தனர். அவர்கள் புதுக்கிராமங்களில் மறுக் குடியேற்றம் செய்யப்பட்டனர். புதுக்கிராமங்கள் புதிதாக உருவாக்கப் பட்டவை.  
புதுக்கிராமங்கள் முள்வேலிகளால் பாதுகாக்கப் பட்டன. காவல் சாவடிகள் இருந்தன. இரவு நேரங்களில் ஒளிவிளக்குகள் பிரகாசமாக எரிந்தன. தொடக்கக் காலங்களில் மக்கள் அந்தத் திட்டத்தை விரும்பவில்லை.
# மலாயா அவசரகாலம்

## பிரிக்ஸ் திட்டம்

### ஆரோக்கியமான இருப்பிட வசதிகள்

இருப்பினும் நல்ல ஆரோக்கியமான இருப்பிட வசதிகள் அமைத்துக் கொடுக்கப் பட்டதால், காலப் போக்கில் அந்தத் திட்டத்தை மக்கள் ஏற்றுக் கொண்டனர். அவர்கள் வாழ்ந்த மனைப்பகுதிகளுக்கு சொத்துரிமை வழங்கப்பட்டது. பண உதவியும் செய்யப்பட்டது.  
மலாயாவின் அவசரகாலம் ஒரு முடிவிற்கு வரும்போது அந்த அவசரகால நடவடிக்கையில் ஏறக்குறைய 40,000 பிரித்தானிய, பொதுநலவாயத் துருப்புகள் 8,000 பொதுவுடைமைக் கெரில்லாக்களுக்கு எதிராக ஈடுபட்டிருந்தனர்.
# மலாயா அவசரகாலம்

## பிரிக்ஸ் திட்டம்

### என்றி கர்னி

சர் என்றி கர்னி மலாயா பொதுவுடைமை ஆதரவாளர்களின் சித்தாந்தங்களையும் தீவிரவாதத்தையும் முறியடித்த பெருமைக்கு உரியவர். அவர் மலாயாவில் பல சீர்திருத்தங்களைக் கொண்டு வந்தார். மலாயா பொதுவுடைமைகளை அழித்தே தீருவேன் என்று உறுதிபூண்டு போராடினார்.  
ஆனால், இறுதியில் பொதுவுடைமை ஆதரவாளர்களால் 1951-ஆம் ஆண்டு பிரேசர் மலையில் சுட்டுக் கொல்லப்பட்டார். சர் என்றி கர்னியின் கல்லறை கோலாலம்பூர் செராஸ் சாலையில் இருக்கிறது.  
சர் என்றி கர்னி கொல்லப்பட்டது மலாயா மக்களிடையே, பொதுவுடைமை ஆதரவாளர்களின் மீது ஒரு பரவலான வெறுப்புனணர்வை ஏற்படுத்தியது. ஒரு நாட்டின் ஆணையருக்கே பாதுகாப்பு இல்லை என்றால் சாதாரண மக்களின் நிலை என்ன எனும் ஒரு கேள்விக்குறி மக்களிடையே தோன்றியது. அதனால், மலாயா பொதுவுடைமை ஆதரவாளர்களின் சித்தாந்தங்களில் பொது மக்கள் அதிருப்தி அடைந்தனர்.
# மலாயா அவசரகாலம்

## பிரிக்ஸ் திட்டம்

### மலாயா இராணுவம்

சர் என்றி கர்னியின் பின்னவராக வந்த ஜெரால்ட் டெம்ப்ளர் பல அதிரடி நடவடிக்கைகளில் இறங்கினார். மலாயாவில் வாழும் சீனர்களுக்கு வாக்களிக்கும் உரிமைகளை உடனடியாக வழங்கினார். பிரிக்ஸ் திட்டத்தையும் தொடர்ந்து செயல்படுத்தினார். மலாயா இராணுவம் எனும் ஒரு புதிய இராணுவப் படையையும் உருவாக்கினார்.  
பொதுவுடைமை கெரில்லாக்களைக் கண்டுபிடித்துக் கொடுப்பவர்களுக்கு சன்மானத் தொகையையும் கூட்டி பொதுமக்களை உற்சாகப் படுத்தினார். காவல் துறையின் புலான்ய்வுத் துறையையும் விரிவாக்கம் செய்தார்.
# மலாயா அவசரகாலம்

## பொது மன்னிப்பு

1955 செப்டம்பர் 8-ஆம் தேதி மலாயா பொதுவுடைமை கட்சியினருக்கு பொது மன்னிப்பு வழங்கப் படுவதாக மலாயாக் கூட்டரசு அரசாங்கம் அறிவித்தது. இதே போன்ற ஓர் அறிவிப்பை சிங்கப்பூர் அரசாங்கமும் அறிவித்தது. ஆனால், மலாயா தேசிய விடுதலை படையினருடன் எவ்வித பேரமும் பேச முடியாது என்று அப்போதைய மலாயாவின் முதலமைச்சர் துங்கு அப்துல் ரகுமான் அறிவித்தார்.
# மலாயா அவசரகாலம்

## பொது மன்னிப்பு

### பொதுமன்னிப்பின் மூல கூறுகள்

- அவசரகாலம் தொடர்பான தவறுகளைச் செய்தவர்கள் உடனடியாக சரண் அடையலாம். அவர்கள் மீது சட்ட ஒழுங்கு நடவடிக்கை எடுக்கப்பட மாட்டாது.
- இப்போதே அவர்கள் விரும்பும் நபரிடம் சரண் அடையலாம். பொது மக்களிடமும் சரண் அடையலாம்.
- பொதுவான சண்டை நிறுத்தம் அறிவிக்கப்படவில்லை. பாதுகாப்பு படையினர் எப்போதும் தயார் நிலையில் இருப்பார்கள்.
- சரண் அடைந்தவர்களிடம் அரசாங்கம் விசாரண நடத்தும்.
- ஒருவர் சரண் அடைந்து நாட்டிற்கு விசுவாசமாக நடந்து கொள்ள விரும்பினால் அவருக்கு அரசாங்கம் எல்லா வகைகளிலும் உதவி செய்யும்.
- சமுதாயத்தில் ஒருவராக ஏற்றுக் கொள்ளப்படுவார். அவருடைய குடும்பத்தாருடன் இணைத்து வைக்கப்படுவார்.
- சரண் அடைந்த பின்னர் அவர்களுடைய நடமாட்டம் தொடர்ந்து கவனிக்கப்படும்.
- சீனாவிற்குத் திரும்பிச் செல்ல விரும்புகிறவர்களுக்கு வாய்ப்புகள் வழங்கப்படும்.
# மலாயா அவசரகாலம்

## பாலிங் பேச்சு

தன்னுடைய நோக்கம் வெற்றி பெறவில்லை என்பதை உணர்ந்த சின் பெங், ஆளும் பிரித்தானிய அரசாங்கத்துடன் பேச்சு வார்த்தைகள் நடத்த அழைப்பு விடுத்தார். அந்தப் பேச்சு வார்த்தை மலேசிய வரலாற்றில் மிகவும் புகழ்பெற்றது. 1955 திசம்பர் 28-ஆம் தேதி கெடா, பாலிங்கில் உள்ள பாலிங் அரசாங்க ஆங்கிலப் பள்ளியில் நடைபெற்றது.  
மலாயா கம்யூனிஸ்டு கட்சியின் சார்பில் சின் பெங், அதன் தலைமைச் செயலாளர் ரசீட் மைடின், மத்திய பிரசார அமைப்பின் தலைவர் சென் தியென் கலந்து கொண்டனர். மலாயா அரசாங்கத்தைப் பிரதிநிதித்து துங்கு அப்துல் ரகுமான், டத்தோ டான் செங் லோக், சிங்கப்பூர் முதலமைச்சர் டேவிட் மார்ஷல் ஆகியோர் கலந்து கொண்டனர்.
# மலாயா அவசரகாலம்

## பாலிங் பேச்சு

### தோல்வியில் முடிந்த பேச்சுவார்த்தை

சண்டை சச்சரவுகளுக்கு ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு ஆகும். ஆனால், அந்தப் பேச்சுவார்த்தையில் சின் பெங்கின் கோரிக்கைளை மலாயா தரப்பினர் ஏற்றுக் கொள்ள மறுத்தனர்.  
இறுதியில் பாலிங் பேச்சு தோல்வியில் முடிந்தது. அடுத்தக் கட்டமாக நியூசிலாந்து தன்னுடைய இராணுவப்படையை அனுப்பியது. பொதுநலவாய உறுப்பு நாடுகள் தத்தம் படைகளையும் மலாயாவுக்கு அனுப்பி வைத்தன.
# மலாயா அவசரகாலம்

## பாலிங் பேச்சு

### மலாயா பொதுவுடைமை கட்சியின் இறுதி முயற்சி

பாலிங் பேச்சு தோல்வியில் முடிந்ததினால், 1956 பிப்ரவரி 8ஆம் தேதி முதலமைச்சர் துங்கு பொது மன்னிப்பை மீட்டுக் கொண்டார். மலாயா பொதுவுடைமை கட்சியினக்கு ஐந்து மாத காலத்திற்கு பொது மன்னிப்பு வழங்கப்பட்டது. எதிர்காலத்தில் மலாயா பொதுவுடைமை கட்சியினருடன் பேச்சுவார்த்தை நடத்தப் போவதில்லை என்றும் உறுதியாகச் சொன்னார்.  
எனினும், மலாயா பொதுவுடைமை கட்சி மீண்டும் பேச்சுவார்த்தைகள் நடத்த தன்னால் இயன்ற வரை முயற்சிகள் செய்து பார்த்தது. ஆனால், அனைத்தும் வெற்றி பெறவில்லை. மலாயா விடுதலை அடைவதற்கு சில வாரங்களுக்கு முன்னர் கூட, ஆகக் கடைசியாக மலாயா பொதுவுடைமை கட்சி இன்னொரு முயற்சி செய்து பேச்சுவார்த்தைகளுக்கு வாய்ப்பு கேட்டது. ஆனால், துங்கு இணக்கம் தெரிவிக்கவில்லை.
# மலாயா அவசரகாலம்

## பாலிங் பேச்சு

### மலாயா சுதந்திரம் அடைந்தது

1957 ஆகஸ்டு மாதம் 31ஆம் தேதி மலாயா விடுதலை அடைந்தது. மறு ஆண்டில் பேராக், தெலுக் இந்தானில் பொதுவுடைமை கெரில்லாக்கள் கடைசியாக ஒரு தாக்குதல் நடத்தினர். அதுதான் மலாயா பொதுவுடைமை கட்சியின் கடைசி தாக்குதல் ஆகும்.  
அந்தத் தாக்குதலில் வெற்றி பெற முடியாமல் போகவே, தாக்குதல் நடத்திய அனைவரும் அரசாங்கக் காவல் துறையிடம் சரண் அடைந்தனர். மலாயாவில் ஆங்காங்கே எஞ்சியிருந்த பொதுவுடைமை கெரில்லாக்கள் தென் தாய்லாந்து எல்லையில் தஞ்சம் அடைந்தனர். 1960 சூலை 31-இல் அவசரகாலம் முடிவிற்கு வந்ததாக மலாயா அரசு அதிகாரப்பூர்வமாக அறிவித்தது.  
அதன் பின்னர் சின் பெங், தென் தாய்லாந்தில் இருந்து சீனா, பெய்ஜிங்கிற்குச் சென்றார். அவருடன் முக்கியமான சிலரும் சென்று சீனாவில் அடைக்கலம் அடைந்தனர்.
# மலாயா அவசரகாலம்

## அவசரகாலம் முடிவிற்கு வந்தது

- இந்த அவசரகாலப் போரில் 6,710 பொதுவுடைமை கெரில்லாக்கள் கொல்லப்பட்டனர்.
- 1,287 பேர் கைது செய்யப்பட்டனர்.
- 2,702 கெரில்லாக்கள் சரண் அடைந்தனர்.
- அரசு தரப்பில் 1,345 மலாயா இராணுவத்தினரும் காவல் துறையினரும் கொல்லப்பட்டனர்.
- 519 பொதுநலவாய அதிகாரிகளும், பொதுமக்களில் 2,478 பேரும் கொல்லப்பட்டனர்.
# வில்லியம் ஹவுன்செல்

**வில்லியம் ஹவுன்செல் ** (*William Hounsell *, பிறப்பு: திசம்பர் 25 1820, இறப்பு: சூன் 12 1903), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார்.1849-1850 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் ஹவுன்செல்

## வெளி இணைப்பு

வில்லியம் ஹவுன்செல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# காஞ்சனா (2011 திரைப்படம்)

***காஞ்சனா*** (*Kanchana: Muni 2*) 2011 ஆம் ஆண்டு வெளிவந்த தமிழ்த் திரைப்படமாகும். இதில் ராகவா லாரன்ஸ், சரத்குமார்நடன இயக்குநர் தயாரிப்பாளர் தயாபரன், லக்ஷ்மி ராய், கோவை சரளா,தேவதர்ஷினி மற்றும் பலர் நடித்துள்ளனர். இதற்கு சில ஆண்டுகளுக்கு முன் வந்த முனி திரைப்படத்தின் இரண்டாம் பாகமாக இது விளம்பரப்படுத்தப்பட்டது.
இப்படம் பயம் கலந்த நகைச்சுவை படமாக அமைந்தது. இப்படம் மாபெரும் வெற்றிப்படமாக அமைந்தது.உதவி நடன இயக்குநர் தயாரிப்பாளர் தயாபரன்
# பிரொன் ஹவ்ஸ்

**பிரொன் ஹவ்ஸ் ** (*Biron House *, பிறப்பு: திசம்பர் 18 1884, இறப்பு: சூன் 3 1930), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார்.1912-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பிரொன் ஹவ்ஸ்

## வெளி இணைப்பு

பிரொன் ஹவ்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# கென்னெத் ஹவுஸ்

**கென்னெத் ஹவுஸ் ** (*Kenneth House *, பிறப்பு: ஏப்ரல் 7 1936 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1973 ல், ஏ-தர துடுப்பாட்டப் போட்டியில் பங்குகொண்டார்.
# கென்னெத் ஹவுஸ்

## வெளி இணைப்பு

கென்னெத் ஹவுஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# பசுமை வேதியியல்

வேதிப் பொருட்களின் பயன்பாட்டினால் விளையும் கேடுகளைத் தவிர்க்க வேண்டுமெனில் வேதிப்பொருள் உற்பத்தி முறைகளில் மாற்றங்களை செய்யக் கோரும் கோட்பாடு **பசுமை வேதியியல்** (*Green chemistry*) எனப்படுகிறது.
# பசுமை வேதியியல்

## பசுமை வேதியியலின் பன்னிரு கோட்பாடுகள் :

1. புதுப்பிக்கத் தக்க மூலங்கள்
1. திறன் மிக்க உற்பத்தி செயல்முறைகள்
1. less of wastage in chemical process
# ராபர்ட் ஹியூக்ஸ்

**ராபர்ட் ஹியூக்ஸ் ** (*Robert Hughes *, பிறப்பு: அக்டோபர் 26 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2004 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ராபர்ட் ஹியூக்ஸ்

## வெளி இணைப்பு

ராபர்ட் ஹியூக்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# ரிச்சர்ட் ஹியூக்ஸ்

**ரிச்சர்ட் ஹியூக்ஸ் ** (*Richard Hughes *, பிறப்பு: செப்டம்பர் 30 1926), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார்.1950-1951 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரிச்சர்ட் ஹியூக்ஸ்

## வெளி இணைப்பு

ரிச்சர்ட் ஹியூக்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# வில் ஹவுஸ்

**வில் ஹவுஸ் ** (*Will House *, பிறப்பு: மார்ச்சு 16 1976 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 37 முதல்தர துடுப்பாட்டப் போட்டிகளிலும், 97 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1996-2001 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில் ஹவுஸ்

## வெளி இணைப்பு

வில் ஹவுஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# குவென்டின் ஹியூக்ஸ்

**குவென்டின் ஹியூக்ஸ் ** (*Quentin Hughes *, பிறப்பு: அக்டோபர் 17 1974 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 28 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். 1997-2000 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# குவென்டின் ஹியூக்ஸ்

## வெளி இணைப்பு

குவென்டின் ஹியூக்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# பில் ஹியூக்ஸ் (துடுப்பாட்டக்காரர், பிறப்பு 1991)

**பில் ஹியூக்ஸ் ** (*Phil Hughes *, பிறப்பு: சூன் 17 1991), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார்.2010-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பில் ஹியூக்ஸ் (துடுப்பாட்டக்காரர், பிறப்பு 1991)

## வெளி இணைப்பு

பில் ஹியூக்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# டான் ஹவுஸ்கோ

**டான் ஹவுஸ்கோ ** (*Dan Housego *, பிறப்பு: அக்டோபர் 12 1988 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளிலும், ஐந்து இருபதுக்கு -20 போட்டிகளிலும் கலந்து கொண்டுள்ளார். 2008-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டான் ஹவுஸ்கோ

## வெளி இணைப்பு

டான் ஹவுஸ்கோ - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 16, 2011.
# சின் பெங்

**சின் பெங்**, (*Chin Peng* அல்லது *Ong Boon Hua*; சீனம்: *陈平*; 1924 - 16 செப்டம்பர் 2013) என்பவர் மலேசியாவில் ஓர் அரசியல்வாதி; மலாயா கம்யூனிஸ்டு கட்சியின் பொதுச்செயலாளராகப் பொறுப்பு வகித்தவர்.  
இவர் பேராக், சித்தியவான் நகரில் பிறந்தவர். இவருடைய முழுப்பெயர் ஓங் பூன் ஹுவா. (சீனம்:*王文華*). மலாயாவில் ஜப்பானியர்கள் ஆட்சி செய்த போது அவர்களுக்கு எதிராகவும், பிரித்தானியர்களுக்கு ஆதரவாகவும் செயல்பட்டவர்.  
இவருடைய சேவைகளைப் பாராட்டி இவருக்கு பிரித்தானிய அரசாங்கம், பிரித்தானிய உயர் விருதான (*Order of the British Empire*) எனும் விருதை வழங்கிச் சிறப்பு செய்தது. இருப்பினும், அவர் பின்னாட்களில் பிரித்தானியர்களுக்கு எதிராகவே மலாயா நாட்டைக் கைப்பற்ற முனைந்தார். பின்னர், இவர் மலாயா கம்யூனிஸ்டு கட்சியை உருவாக்கி அதன் தலைவர் ஆனார்.
# சின் பெங்

## பொது

பிரித்தானிய மலாயா காலனித்துவ ஆட்சிக்கு எதிராகப் போராட்டங்களில் ஈடுபட்டவர். மலாயா அவசரகாலத்தின் (*Malayan Emergency 1948–1960*) போது பல கொரில்லா செயல்பாடுகளில் ஈடுபட்டு, பொதுமக்களுக்கு பல இன்னலகளைக் கொடுத்தவர் என அறியப் படுகிறார்.  
1989-ஆம் ஆண்டு மலேசியா – தாய்லாந்து இரு நாடுகளுக்கிடையே செய்யப்பட்ட அட் யாய் ஒப்பந்தத்தின் படி, கம்யூனிஸ்டு உறுப்பினர்கள் பலர் மலேசியாவிற்குத் திரும்பினர். ஆனால் சின் பெங்கை மட்டும் மலேசியாவிற்குள் நுழைய மலேசிய அரசாங்கம் தடை விதித்தது. அதனால் அவர் தன்னுடைய வாழ்நாளில் பல வருடங்களைத் தாய்லாந்திலேயே கழித்தார்.  
இவர் 2013 செப்டம்பர் 16-ஆம் திகதி தாய்லாந்து தலைநகரமான பாங்காக் நகரிகில் காலமானார். *பாங்கோக் போஸ்ட்* நாளிதழின் செய்திகள் படி, அன்றைய தினம் அதிகாலை மணி 6.20 மணியளவில் சின் பெங் வயது மூப்பு காரணமாகக் காலமானதாக அறிவிக்கப்பட்டது. அப்போது அவருக்கு வயது 88.
# எட்வார்ட் ஹவுஸ்மன்

**எட்வார்ட் ஹவுஸ்மன்** (* Edward Houseman *, பிறப்பு: மார்ச்சு 19 1869, இறப்பு: ஏப்ரல் 10 1942), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1897 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# எட்வார்ட் ஹவுஸ்மன்

## வெளி இணைப்பு

எட்வார்ட் ஹவுஸ்மன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 17, 2011.
# இயன் ஹவுஸ்மன்

**இயன் ஹவுஸ்மன் ** (*Ian Houseman *, பிறப்பு: அக்டோபர் 12 1969), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1989-1991ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# இயன் ஹவுஸ்மன்

## வெளி இணைப்பு

இயன் ஹவுஸ்மன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 17, 2011.
# வாடிக்கையாளர்

**வாடிக்கையாளர்** என்பது ஒரு பொருளை அல்லது சேவையை தற்போது அல்லது எதிர்காலத்தில் ஒரு நபரிடம் இருந்து அல்லது நிறுவனத்திடம் இருந்து கொள்வனவு செய்யக் கூடிய ஒருவர் அல்லது நிறுவனம். பொதுவாக வணிகவியலில் இச் சொல் பயன்படுத்தப்பட்டாலும் அரசு மற்றும் தன்னார்வலர் சூழ்நிலைகளிலும் இச்சொல் தற்போது பயன்படுத்தப்பட்டு வருகிறது. பொதுவாக வணிக நிறுவனங்கள் அதிக வாடிக்கையாளர்களைப் பெறுவதில், அல்லது அதிக லாபம் தரக் கூடிய வாடிக்கையாளர்களைப் பெறுவதில், அவர்களைத் தக்கவைத்துக் கொள்வதில், அவர்களைத் தொடர்ச்சியாக நுகரச் செய்வதில் கவனம் கொள்கின்றன.
# சார்ல்ஸ் ஹவார்ட் (துடுப்பாட்டக்காரர், பிறப்பு 1904)

**சார்ல்ஸ் ஹவார்ட் ** (*Charles Howard*, பிறப்பு: நவம்பர் 7 1904, இறப்பு: 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1931 ல், முதல்தர துடுப்பாட்டப் போட்டிகளில் பங்குகொண்டார்.
# சார்ல்ஸ் ஹவார்ட் (துடுப்பாட்டக்காரர், பிறப்பு 1904)

## வெளி இணைப்பு

சார்ல்ஸ் ஹவார்ட் (துடுப்பாட்டக்காரர், பிறப்பு 1904) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 17, 2011.
# 1710கள்

**1710கள்** என்றழைக்கப்படும் பத்தாண்டு காலம் 1710ஆம் ஆண்டு துவங்கி 1719-இல் முடிவடைந்தது.
# 1710கள்

### போர்கள்

- ஸ்பானியப் போர் (1701 - 1714)
# 1710கள்

## பேரரசர்கள்

- பதினைந்தாம் லூயி, (பிரெஞ்சு மன்னன், 1715-1774)
- நான்காம் சார்ல்ஸ், புனித ரோமப் பேரரசன் (1711–1740)
- புருசியாவின் முதலாம் பிரெடெரிக் வில்லியம், புருசியா அரசன்
- ஜோர்ஜ் I, பிரித்தானிய அரசன் (1714-1727)
- பிலிப்பு V, ஸ்பெயின் மன்னன் (1700-1746)
- சத்திரபதி சாகு, மரதப் பேரரசன் (1707-1749)
# 1700கள்

**1700கள்** என்றழைக்கப்படும் பத்தாண்டு காலம் 1700ஆம் ஆண்டு துவங்கி 1709-இல் முடிவடைந்தது.
# 1700கள்

### போர்கள்

- ஸ்பானியப் போர் (1701 - 1714)
# 1700கள்

## பேரரசர்கள்

- பிலிப்பு V, ஸ்பெயின் மன்னன் (1700-1746)
- சத்திரபதி சாகு, மராட்டியப் பேரரசன் (1707-1749)
# 1700கள்

## நபர்கள்

- வள்ளல் சீதக்காதி, (1650-1720)
# சார்ல்ஸ் ஹவார்ட் (துடுப்பாட்டக்காரர், பிறப்பு 1823)

** சார்ல்ஸ் ஹவார்ட் ** (*Charles Howard *, பிறப்பு: 1823, இறப்பு: செப்டம்பர் 10 1908), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1844 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# சார்ல்ஸ் ஹவார்ட் (துடுப்பாட்டக்காரர், பிறப்பு 1823)

## வெளி இணைப்பு

சார்ல்ஸ் ஹவார்ட் (துடுப்பாட்டக்காரர், பிறப்பு 1823) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 17, 2011.
# 1600கள்

**1600கள்** என்றழைக்கப்படும் பத்தாண்டு காலம் 1600ஆம் ஆண்டு துவங்கி 1609-இல் முடிவடைந்தது.
# 1600கள்

## நிகழ்வுகள்

- 1600- பிரித்தானியக் கிழக்கிந்தியக் கம்பனி அமைக்கப்பட்டது.
- 1602 - டச்சு கிழக்கிந்தியக் கம்பனி அமைக்கப்பட்டது.
- 1602 - டச்சுக்காரர் இலங்கைக்கு வந்தனர்.
- 1602 - டச்சு நாட்டுக்காரர்கள் நல்லெண்ணப் பயணமாக இலங்கை வந்தனர்.
# ஜெப்ரி ஹவார்ட்

**ஜெப்ரி ஹவார்ட் ** (*Geoffrey Howard *, பிறப்பு: பிப்ரவரி 14 1909, இறப்பு: நவம்பர் 8 2002), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1930 ல், முதல்தர துடுப்பாட்டப் போட்டிகளில் பங்குகொண்டார்.
# ஜெப்ரி ஹவார்ட்

## வெளி இணைப்பு

ஜெப்ரி ஹவார்ட் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 17, 2011..
# ஜோசப் ஹவார்ட்

**ஜோசப் ஹவார்ட் ** (*Joseph Howard *, பிறப்பு: சனவரி 12 1871 , இறப்பு: சனவரி 25 1951), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1900-1901 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜோசப் ஹவார்ட்

## வெளி இணைப்பு

ஜோசப் ஹவார்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 17, 2011.
# தனி மதிப்பு

கணிதத்தில் ஓர் மெய்யெண்ணின் **தனிமதிப்பு** (*absolute value*) அல்லது மட்டுமதிப்பு (*modulus*) என்பது அந்த எண்ணை நேர்மறை எதிர்மறை பாகுபாடின்றி கருதுதல் ஆகும். ஒரு மெய்யெண்ணின் தனிமதிப்பு அதன் எதிரில்லா மதிப்பாகும். பூச்சியத்திலிருந்து ஓர் எண்ணின் தொலைவாக அந்த எண்ணின் தனிமதிப்பைக் கொள்ளலாம். *x* ஒரு மெய்யெண் எனில்,  
- *x* நேர் எண் எனில் | *x* | = *x*
- *x* எதிர் எண் எனில் | *x* | = - *x*
- |0| = 0.  
எடுத்துக்காட்டாக,
|3| = 3 ; |-3| = - (-3) = 3.  
தனிமதிப்பானது மெய்யெண்களுக்கு மட்டுமல்லாது சிக்கலெண்கள், வளையங்கள், களங்கள், திசையன் வெளிகளுக்கும் வரையறுக்கப்படுகிறது.
# தனி மதிப்பு

## சொல்லியலும் குறியீடும்

1806 ஆம் ஆண்டில் *ஜீன்-ராபர்ட் ஆர்கண்ட்* எனும் கணிதவியலாளரால் *அளவின் அலகு* எனப் பிரெஞ்சு மொழியில் பொருள்படும் *மாடூல்* ("module") என்ற சொல்லை சிக்கலெண்ணின் தனிமதிப்பைக் குறிப்பதற்கு அறிமுகப்படுத்தினார். 1866 ஆம் ஆண்டில் இவ்வார்த்தை ஆங்கிலத்தில் *மாடுலஸ்* ("modulus") என்ற லத்தீன் வார்த்தையாகப் பயன்படுத்தப்பட்டது. எண்ணளவு அல்லது எண் மதிப்பு எனவும் தனிமதிப்பு அழைக்கப்படுகிறது.:  
:<math>|x| = \begin{cases} x, & \mbox{if } x \ge 0 \\ -x, & \mbox{if } x < 0. \end{cases} </math>  
இந்த வரையறையிலிருந்து ஒரு மெய்யெண்ணின் தனிமதிப்பு நேர் மதிப்பாகவோ அல்லது பூச்சியமாகவோத்தான் இருக்குமே தவிர ஒருபோதும் எதிர் மதிப்பாக இருக்காது என்பதைக் காணலாம்.  
பகுமுறை வடிவவியல்படி, ஒரு மெய்யெண்ணின் தனிமதிப்பு என்பது மெய்யெண்கோட்டில் பூச்சியத்திலிருந்து அந்த எண் அமையும் தொலைவைக் குறிக்கும்; இரு மெய்யெண்களின் வித்தியாசத்தின் தனிமதிப்பு அவ்விரு எண்களுக்கிடையே உள்ள தொலைவைக் குறிக்கும். குறியில்லா வர்க்கமூலக் குறியீடு நேர் வர்க்கமூலத்தைக் குறிப்பதால்,  
:{|
|-
| | <math>|a| = \sqrt{a^2}</math>
| (1)
|}  
இதுவே சில சமயங்களில் தனிமதிப்பை வரையறுக்கவும் பயன்படுத்தப்படுகிறது.  
தனிமதிப்பிற்குப் பின்வரும் நான்கு அடிப்படைப் பண்புகள் உள்ளன:  
:{|
|-
| |<math>|a| \ge 0 </math>
| | (2)
|-
|<math>|a| = 0 \iff a = 0 </math>
| (3)
|-
|<math>|ab| = |a||b|</math>
| (4)
|-
|<math>|a+b| \le |a| + |b| </math>
| (5)
|}  
பிற பண்புகள்:  
:{|
|-
| |<math>|(|a|)| = |a|</math>
| | (6)
|-
| |<math>|-a| = |a|</math>
| | (7)
|-
|<math>|a - b| = 0 \iff a = b </math>
| (8)
|-
|<math>|a - b| \le |a - c| + |c - b| </math>
| (9)
|-
|<math>\\frac{a}{b}\ = \frac{|a|}{|b|}\ </math> (if <math>b \ne 0</math>)
| (10)
|-
|<math>|a-b| \ge |(|a| - |b|)| </math>
| (11)
|-
|<math>|a| \le b \iff -b \le a \le b </math>
| (12)
|-
|<math>|a| \ge b \iff a \le -b\ </math>அல்லது<math>b \le a </math>
| (13)
|}  
கடைசி இரண்டு அசமன்பாடுகளைக் பயன்படுத்தி கீழ்க்காணும் கணக்கைத் தீர்க்கலாம்:  
:<math>|x-3| \le 9 </math>
:<math>\iff -9 \le x-3 \le 9 </math>
:<math>\iff -6 \le x \le 12 </math>
# தனி மதிப்பு

## சொல்லியலும் குறியீடும்

### சிக்கலெண்கள்

சிக்கலெண்களை வரிசைப்படுத்த முடியாதென்பதால், மெய்யெண்களின் தனிமதிப்பு வரையறையை நேரிடையாகச் சிக்கலெண்களுக்கு நீட்டிக்க முடியாது. எனினும் ஒரு மெய்யெண்ணின் தனிமதிப்பு என்பது மெய்யெண்கோட்டில் பூச்சியத்திலிருந்து அந்த எண் அமையும் தொலைவைக் குறிக்கும் என்ற கருத்தை சிக்கலெண்களுக்கு நீட்டிக்கலாம். ஒரு சிக்கலெண்ணின் தனிமதிப்பானது, சிக்கலெண் தளத்தில் ஆதிப்புள்ளியிலிருந்து அச்சிக்கலெண்ணின் தொலைவைக் குறிக்கும்; இரு சிக்கலெண்களின் வித்தியாசத்தின் தனிமதிப்பு அவ்விரு சிக்கலெண்களுக்கு இடையேயுள்ள தொலைவைக் குறிக்கும்.  
:<math>z = x + iy,</math> , (*x*, *y* மெய்யெண்கள்) என்ற சிக்கலெண்ணின் தனிமதிப்பு அல்லது மட்டு மதிப்பின் குறியீடு .
:<math>|z| = \sqrt{x^2 + y^2}.</math>
இச்சிக்கலெண்ணின் கற்பனைப் பகுதி *y* இன் மதிப்பு பூச்சியமெனில்:  
:<math> |z| = |x| </math>  
சிக்கலெண் போலார் ஆள்கூற்று முறைமையில் தரப்பட்டால்:  
:<math>z = r e^{i \theta}</math> (, θ மெய்)  
:<math>|z| = r</math>.  
சிக்கலெண்ணின் தனிமதிப்பைக் கீழ்க்காணும் முறையிலும் காணலாம்:
:<math>|z| = \sqrt{z \cdot \overline{z}}</math>  
இங்கு <math> z</math> இன் இணையியச் சிக்கலெண் <math>\overline z</math>  
மேலே தரப்பட்டுள்ள மெய்யெண்களின் தனிமதிப்பின் பண்புகள் (2)–(11) சிக்கலெண்களின் தனிமதிப்பிற்கும் பொருந்தும்.
# தனி மதிப்பு

## தனிமதிப்புச் சார்பு

மெய்யெண்களின் தனிமதிப்புச் சார்பு எங்கும் ஒரு தொடர்ச்சியான சார்பு. பூச்சியம் தவிர்த்த அனைத்து மெய்யெண்களுக்கும் இச்சார்பு வகையிடத்தக்கது. (−∞, 0] இடைவெளியில் ஓரியல்பாகக் குறையும் சார்பாகவும் [0, ∞) இடைவெளியில் ஓரியல்பாகக் கூடும் சார்பாகவும் அமையும். ஒரு மெய்யெண்ணின் தனிமதிப்பும் அம்மெய்யெண்ணின் எதிர் மெய்யெண்ணின் தனிமதிப்பும் சமம் என்பதால் மெய்யெண்ணின் தனிமதிப்புச் சார்பு ஓர் இரட்டைச் சார்பு. எனவே இச்சார்பு நேர்மாற்றத்தக்கதல்ல. மேலும் இச்சார்பு துண்டுவாரி நேரியல் சார்பு மற்றும் குவிவுச் சார்பு.  
மெய் மற்றும் சிக்கலெண் தனிமதிப்புச் சார்புகள் தன்னடுக்கானவை. (<math>f\!\(f\!\(x\)\) = f\!\(x\)</math>)
# தனி மதிப்பு

## தனிமதிப்புச் சார்பு

### குறிச்சார்புடன் தொடர்பு

தனிமதிப்புச் சார்பு ஒரு மெய்யெண்ணின் மதிப்பை மட்டுமே தருகிறது; குறியினை விட்டுவிடுகிறது. ஆனால் குறிச் சார்பு மதிப்பை விட்டுவிட்டு குறியை மட்டுமே தருகிறது. இவ்விரு சார்புகளுக்கு இடையேயுள்ள தொடர்பு:  
:<math>|x| = x \sgn(x),</math>  
எனில்,  
:<math>\sgn(x) = \frac{|x|}{x}.</math>
# தனி மதிப்பு

## தனிமதிப்புச் சார்பு

### வகைக்கெழு

ஐத்தவிர மற்ற அனைத்து மெய்யெண்களுக்கும் தனிமதிப்புச் சார்பு வகையிடத்தக்கது. இல் இதன் வகைக்கெழு படிநிலைச் சார்பாகக் கிடைக்கும்.
:<math>\frac{d|x|}{dx} = \frac{x}{|x|} = \begin{cases} -1 & x<0 \\ 1 & x>0. \end{cases}</math>  
&nbsp; இன் *x* ஐப் பொறுத்த இரண்டாம் வகைக்கெழு எங்கும் (பூச்சியத்தைத் தவிர) பூச்சியமாக இருக்கும்.
# தனி மதிப்பு

## தனிமதிப்புச் சார்பு

### எதிர்வகைக்கெழு

தனிமதிப்புச் சார்பின் எதிர்வகைக்கெழு:  
:<math>\int|x|dx=\frac{x|x|}{2}+C,</math>  
இங்கு C, தொகையீட்டுக் காரணி.
# தனி மதிப்பு

## தொலைவு

தனிமதிப்பு என்னும் கருத்து, தொலைவுடன் நெருங்கிய தொடர்புடையது. ஒரு சிக்கலெண் அல்லது மெய்யெண்ணின் தனிமதிப்பானது சிக்கலெண் தளத்தில் ஆதிப்புள்ளிக்கும் அந்த சிக்கலென்ணுக்கும் இடைப்பட்ட தொலைவாகவும், மெய்யெண் கோட்டில் பூச்சியத்திற்கும் அந்த மெய்யெண்ணுக்கும் இடைப்பட்ட தொலைவாகவும் உள்ளது. மேலும் இரு சிக்கலெண்கள் அல்லது மெய்யெண்களின் வித்தியாசத்தின் தனிமதிப்பு அவ்விரு எண்களுக்கு இடைப்பட்டத் தொலைவைக் குறிக்கிறது.  
இரு புள்ளிகளுக்கு இடைப்பட்ட யூக்ளிடிய தொலைவு:  
யூக்ளிய n-வெளியில்
:<math>a = (a_1, a_2, \dots , a_n), </math>
:<math>b = (b_1, b_2, \dots , b_n) </math> எனும் இரு புள்ளிகளுக்கு இடைப்பட்ட தொலைவின் வரையறை:  
:<math>\sqrt{\sum_{i=1}^n(a_i-b_i)^2}. </math>  
இது இன் பொதுமைப்படுத்தலாகிறது. ஏனெனில் *a* மற்றும் *b* மெய்யெண்களெனில் சமன்பாடு (1) இன் படி
:<math>|a - b| = \sqrt{(a - b)^2}.</math>  
:<math> a = a_1 + i a_2 ,</math>
:<math> b = b_1 + i b_2 </math> எனும் சிக்கலெண்கள் எனில்  
:{|
|-
|<math>|a - b| </math>
|<math> = |(a_1 + i a_2) - (b_1 + i b_2)|</math>
|-
|<math> = |(a_1 - b_1) + i(a_2 - b_2)|</math>
|-
|<math> = \sqrt{(a_1 - b_1)^2 + (a_2 - b_2)^2}.</math>
|}  
எனவே மெய்யெண்களுக்கும் சிக்கலெண்களுக்கும் தனிமதிப்பு தரும் தொலைவு, ஒரு பரிமாண வெளி மற்றும் இருபரிமாண யூக்ளிடிய தொலைவுடன் ஒத்துள்ளது.  
இரு சிக்கலெண்கள் அல்லது மெய்யெண்களின் வித்தியாசத்தின் தனிமதிப்பின் பண்புகளைக் கொண்டு தொலைவுச் சார்பை பின்வருமாறு வரையறுக்கலாம்:  
என்ற கணத்தின் மீது வரையறுக்கப்பட்ட மெய்ய்மதிப்புச் சார்பு , பின்வரும் நான்கு அடிக்கோள்கள் நிறைவு செய்தால் தொலைவுச் சார்பு எனப்படும்:
:{|
|-
| | <math>d(a, b) \ge 0 </math>
|எதிரல்லாத்தன்மை (Non-negativity)
|-
|<math>d(a, b) = 0 \iff a = b </math>
|தெளிவற்ற முற்றொருமை (Identity of indiscernibles)
|-
|<math>d(a, b) = d(b, a) </math>
|சமச்சீர் (Symmetry)
|-
|<math>d(a, b) \le d(a, c) + d(c, b) </math>
|முக்கோண சமனின்மை (Triangle inequality)
|}
# தனி மதிப்பு

## பொதுமைப்படுத்தல்

### வரிசைப்படுத்தப்பட்ட வளையங்கள்

மேலே தரப்பட்ட மெய்யெண்களுக்கான தனிமதிப்பு வரையறையை வரிசைப்படுத்தப்பட்ட வளையங்களுக்கும் நீட்டிக்கலாம். வரிசைப்படுத்தப்பட்ட வளையம் *R* இன் ஓர் உறுப்பு . அதன் தனிமதிப்பின் குறியீடு . மேலும் அதன் வரையறை:  
:<math>|a| = \begin{cases} a, & \mbox{if } a \ge 0 \\ -a, & \mbox{if } a \le 0 \end{cases} \; </math>  
இங்கு என்பது இன் கூட்டல் நேர்மாறு; 0, கூட்டல் முற்றொருமை.
# தனி மதிப்பு

## பொதுமைப்படுத்தல்

### களங்கள்

மெய்யெண்களின் தனிமதிப்பின் அடிப்படைப் பண்புகளான சமன்பாடுகள் (2)–(5) ஐப் பயன்படுத்தி எந்தவொரு களத்திலும் தனிமதிப்பு என்னும் கருத்தை விளக்கலாம்.  
களம் இல் வரையறுக்கப்பட்ட ஒரு மெய்மதிப்புச் சார்பு கீழுள்ள நான்கு எடுகோள்களை நிறைவு செய்தால் தனிமதிப்புச் சார்பு அல்லது மட்டுமதிப்பு அல்லது எண்ணளவு அல்லது மதிப்பு அல்லது மதிப்பீடு எனப்படும்:
:{| cellpadding=10
|-
|<math>v(a) \ge 0 </math>
|-
|<math>v(a) = 0 \iff a = \mathbf{0} </math>
|-
|<math>v(ab) = v(a) v(b) </math>
|-
|<math>v(a+b) \le v(a) + v(b) </math>
|}  
இங்கு **0** களத்தின் கூட்டல் முற்றொருமை; **1** பெருக்கல் முற்றொருமை.
# கூகுள் ஐ.எம்.இ.

**கூகிள் ஐ.எம்.இ** (Google Input Method Editor) எனப்படும் உள்ளீட்டு முறைத் தொகுப்பான் என்பது கூகிள் நிறுவனத்தால் உருவாக்கப்பட்ட ஒரு மென்பொருள் கருவி ஆகும். இதைக் கொண்டு, பொதுவாகக் கணினிகளில் உள்ள ரோமானியத் தட்டச்சுப் பொத்தான்களைக் கொண்டே, பல்வேறு மொழிகளில் எழுத்துக்களை உள்ளீடு செய்ய முடியும்.
# கூகுள் ஐ.எம்.இ.

## இயங்குதளங்கள்

விண்டோஸ் 32 பிட் மற்றும் 64 பிட் ஆகியவற்றில் மட்டுமே தற்சமயம் இயங்கும் வண்ணம் இக்கருவி வடிவமைக்கப்பட்டுள்ளது.  
இம்மென்பொருளை தரவிறக்கம் செய்யும் போதே நாம் நமக்கு தேவையான மொழியினை தேர்ந்தெடுத்து தரவிறக்கம் செய்து கொள்ள வேண்டும். முதன் முறை இதனை கணினியில் நிறுவ இணைய இணைப்பு தேவைப்படும். பின்னர் இணைய இணைப்பு இன்றியும் இம்மென்பொருளை நம்மால் பயன்படுத்த முடியும்.
# கூகுள் ஐ.எம்.இ.

## மொழிகள்

நேபாளி, அரபு, பெங்காலி, பெர்சியா (பர்ஸியன்), கிரேக்கம், குஜராத்தி, இந்தி, கன்னடம், மலையாளம், மராத்தி, பஞ்சாபி, தமிழ், தெலுங்கு மற்றும் உருது.
# கூகுள் ஐ.எம்.இ.

## உள்ளீட்டு முறை

இந்தக் கருவி உச்சரிப்பு சார்ந்த உள்ளீட்டு முறையை உபயோகிக்கிறது. உதாரணமாக அம்மா என்ற சொல்லை உள்ளிட, amma என்று ஆங்கிலத்தில் தட்டச்சு செய்ய வேண்டும்.  
மேலும் சில எழுத்துக்களை நாம் தட்டச்சு செய்த உடனேயே அந்த எழுத்து சார்ந்த பரிந்துரை வார்த்தைகளை இந்த மென்பொருள் நமக்கு கீழே காட்டும் அதில் இருந்து தேவையான வார்த்தைகளை நம்மால் உடனடியாக தேர்ந்தெடுத்து பயன்படுத்த முடியும்.  
தொடக்க நிலையில் உச்சரிப்பு சார்ந்த யுனிகோட் முறையில் தட்டச்சு செய்ய விழைபவர்களுக்கு இந்த மென்பொருள் பயனுடையதாக இருக்கும்.
# த மோர்கனின் விதி

**த மோர்கனின் விதி** (*De Morgan's Law*) என்பது பூலியன் (Boolean) இயற்கணிதத்தில் பூலியன்கூட்டல், பூலியன்பெருக்கல் என்பனவற்றுக்கிடையிலான தொடர்பை விளக்கும் விதியாகும்.  
:<math>\overline{A \cdot B} = \overline {A} + \overline {B}</math>  
:<math>\overline{A + B} = \overline {A} \cdot \overline {B} </math>  
NOT (A AND B) = (NOT A) OR (NOT B)  
NOT (A OR B) = (NOT A) AND (NOT B)
என்றும் இன்னுமொரு முறையில் இவ்விதியைக் குறிப்பிட முடியும்.
# த மோர்கனின் விதி

## உண்மை வரிசைப் பட்டியல்கள்

| <math>{A}</math> | <math>{B}</math> | <math>{A + B}</math> | <math>\overline{A + B}</math> | <math>\overline{A}</math> | <math>\overline{B}</math> | <math>\overline {A} \cdot \overline {B}</math> |  |
| --- | --- | --- | --- | --- | --- | --- | --- |
| 0 | 0 | 0 | 1 | 1 | 1 | 1 |  |
| 0 | 1 | 1 | 0 | 1 | 0 | 0 |  |
| 1 | 0 | 1 | 0 | 0 | 1 | 0 |  |
| 1 | 1 | 1 | 0 | 0 | 0 | 0 | } |
| <math>{A}</math> | <math>{B}</math> | <math>{A \cdot B}</math> | <math>\overline{A \cdot B}</math> | <math>\overline{A}</math> | <math>\overline{B}</math> | <math>\overline {A} + \overline {B}</math> |  |
| --- | --- | --- | --- | --- | --- | --- | --- |
| 0 | 0 | 0 | 1 | 1 | 1 | 1 |  |
| 0 | 1 | 0 | 1 | 1 | 0 | 1 |  |
| 1 | 0 | 0 | 1 | 0 | 1 | 1 |  |
| 1 | 1 | 1 | 0 | 0 | 0 | 0 | } |
# த மோர்கனின் விதி

## இதையும் பார்க்க

- தருக்கப் படலை
# வி. எஸ். துரைராஜா

**வி. எஸ். துரைராஜா** (*V. S. Thurairajah*, ஆகத்து 8, 1927 - திசம்பர் 14, 2011) இலங்கையின் ஒரு புகழ் பெற்ற கட்டிடக் கலைஞரும், தமிழ்த் திரைப்படத் தயாரிப்பாளரும், தமிழார்வலரும் ஆவார். கட்டிடக்கலை தொடர்பான பல கட்டுரைகள் எழுதியிருக்கிறார். இலங்கையின் பல இடங்களிலும் உள்ள பல்கலைக்கழகங்கள், மருத்துவமனைகள், கோயில்கள், மற்றும் முக்கிய அமைவிடங்கள் இவரது கைவண்ணமாக அமைந்திருக்கின்றன. இவை தவிர இந்தியா, மத்திய கிழக்கு நாடுகள், அவுஸ்திரேலியா உள்ளிட்ட இடங்களிலும் இவர் பல கட்டடங்களை அமைத்துக் கொடுத்துள்ளார். ஈழத்து திரைப்படமான குத்துவிளக்கு இவரது தயாரிப்பில் வெளிவந்தது.
# வி. எஸ். துரைராஜா

## வாழ்க்கைக் குறிப்புகள்

யாழ்ப்பாணத்தில் நவாலியில் வேலுப்பிள்ளை சுப்பையா, தங்கச்சிமுத்து ஆகியோரின் எட்டுப் பிள்ளைகளில் ஏழாவதாகப் பிறந்தவர் துரைராஜா. தனது 6வது வயதிலேயே தந்தையை இழந்தார். மானிப்பாய் கிறீன் மெமோரியல் பள்ளியில் ஆரம்பக் கல்வியைக் கற்றவர் பின்னர் மானிப்பாய் இந்துக் கல்லூரியில் உயர்கல்வியைப் பெற்றார். 1948 ஆம் ஆண்டில் மும்பையில் உள்ள சர் ஜேஜே கலைக் கல்லூரியில் மூன்றாண்டுகள் கட்டிடக்கலை பயின்று பட்டம் பெற்றார். பின்னர் இலங்கை திரும்பி 1951 இல் பொதுப்பணித் துறை அமைச்சில் கட்டிடக்கலைஞராகப் பணியைத் தொடங்கினார். 1954 இல் கொழும்புத் திட்டப் புலமைப் பரிசில் பெற்று லண்டன் சென்று உயர் கல்வியைக் கற்று மீண்டும் இலங்கை திரும்பிப் பணியாற்றினார்.  
அரசுப் பணியாலர்கள் அனைவரும் சிங்களத்தில் தேர்ச்சி பெற வேண்டும் என்ற கட்டாயம் அப்போது இருந்ததால், துரைராஜா அரசுப் பணியில் இருந்து விலகி, 1964 ஆம் ஆண்டில் துரைராஜா அசோசியேட்ஸ் என்ற கட்டிட வடிவமைப்பு ஆலோசக நிறுவனத்தை ஆரம்பித்து நிர்வகித்து வந்தார்.  
ஆறு மாடிகள் கொண்ட வீரசிங்கம் மண்டபம், நவீன சந்தைக் கட்டடம், விளையாட்டரங்கம், தந்தை செல்வா நினைவுத்தூபி, யாழ் பல்கலைக்கழகக் கட்டடங்கள் போன்ற பல கட்டடங்களை வடிமைத்துள்ளார்.  
1974 ஆம் ஆண்டில் நடந்த 4வது தமிழாராய்ச்சி மாநாட்டு அமைப்புக்குழுவில் உறுப்பினராக இருந்தவர். யாழ் பொது நூலகம் எரிக்கப்பட்டபின்பு மீளக்கட்டியெழுப்புவதில் சிரத்தையுடன் பணியாற்றிய துரைராஜா "யாழ் பொதுநூலகம் அதன் சாம்பலில் இருந்து எழுகின்றது" (*The Jaffna Public Library Rises From Its Ashes*) என்ற நூலையும் ஆங்கிலத்தில் எழுதியுள்ளார். பல அரிய படங்கள், வரைபடங்கள், தகவல்கள் அடங்கிய இந்த நூல், 2008 ஆம் ஆண்டு வெளியிடப்பட்டது. இந்நூல் காவலூர் ராசதுரையினால் தமிழில் மொழிபெயர்க்கப்பட்டு வெளியிடப்பட்டது.
# வி. எஸ். துரைராஜா

## திரைப்படம் தயாரித்தல்

யாழ்ப்பாணத்துக்குரிய சமூகப் பிரச்சினைகளை முன் வைத்து யாழ்ப்பாணத்துப் பேச்சு வழக்கில் 1972 ஆம் ஆண்டில் குத்துவிளக்கு என்ற திரைப்படத்தைத் தயாரித்தார். இத்திரைப்படத்தின் பிரதியை இறுவட்டு வடிவில் 35 ஆண்டுகளின் பின்னர் வெளியிட்டார். இத்திரைப்படத்தின் வரலாற்றை தம்பிஐயா தேவதாஸ் "குத்துவிளக்கு - மீள்வாசிப்பு" என்ற பெயரில் நூலாக எழுதி வெளியிட்டார்.
# ஜான் ஹவாத்

**ஜான் ஹவாத் ** (*John Howarth *, பிறப்பு: மார்ச்சு 26 1945 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். 1966-1967 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் ஹவாத்

## வெளி இணைப்பு

ஜான் ஹவாத் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
# வித்தியாசப் பொறி

**வித்தியாசப் பொறி** (*Difference Engine*) எனப்படுவது 1822ஆம் ஆண்டில் சார்ல்சு பாபேச்சு என்பவரால் கண்டுபிடிக்கப்பட்ட பொறிமுறைக் கணித்தலுக்கு அவசியமான மாதிரியுரு ஆகும். இந்தப் பொறி பதின்ம எண் முறைமையை அடிப்படையாகக் கொண்டு இயங்கியது. இதனைக் கேள்வியுற்று ஆர்வமடைந்த பிரித்தானிய அரசாங்கம் சார்ல்சு பாபேச்சு தனது திட்டத்தைத் தொடர்வதற்காக ₤1700 பண உதவியை வழங்கியதும் குறிப்பிடத்தக்கது.
# பகுப்புப் பொறி

) காட்சிப்படுத்தப்பட்ட பாபேச்சால் உருவாக்கப்பட்ட பகுப்புப் பொறியின் பாகமொன்றின் சோதனை மாதிரி]]  
**பகுப்புப் பொறி** (*Analytical Engine*) எனப்படுவது சார்ல்சு பாபேச்சு உருவாக்க முயன்ற ஒரு பொறியாகும். சோசவு சக்குவாடு என்பவர் கண்டுபிடித்த பொறி நெசவுக் கருவியின் மூலம் துணியில் கோலவுருக்களைப் பதிப்பதற்குப் பயன்படுத்தப்பட்ட துளையட்டை மூலம் ஏற்பட்ட உற்சாகமே 1833இல் சார்ல்சு பாபேச்சைப் பகுப்புப் பொறி ஒன்றை உருவாக்கத் தூண்டியது.
# பகுப்புப் பொறி

## சிறப்புகள்

இதிலே தரவுகளை ஊட்டுதல், முறைவழிப்படுத்தல், வெளியீடு, சேமித்தல் ஆகிய செயற்பாடுகளைச் செய்வதற்கு உரிய துணைப் பாகங்கள் காணப்பட்டன. இது இன்றைய கணினிகள் செய்யக்கூடிய அனைத்தையும் கொள்கையளவில் செய்வதற்கு ஆற்றலுடையதாக இருந்தது. ஆனால், பகுப்புப் பொறி மின்சாரத்தினால் இயங்காதபடியினால் விரைவாக இயங்கவில்லை. 19ஆம் நூற்றாண்டுத் தொழில்நுட்பம் போதியளவு முன்னேற்றகரமாக இல்லாததனால் இந்தப் பொறியை முழுமையாக உருவாக்க முடியவில்லை.